**Správa o účasti verejnosti na tvorbe právneho predpisu**

K príprave návrhu zákona o profesionálnych náhradných rodičoch a o zmene a doplnení niektorých zákonov bolo zorganizovaných niekoľko pracovných stretnutí a témou sa zaoberala skupina zložená so zástupcov profesionálnych náhradných rodičov, centier pre deti a rodiny ako zamestnávateľov (tak štátnych ako aj akreditovaných), Ústredia práce, sociálnych vecí a rodiny a Ministerstva práce, sociálnych vecí a rodiny SR.

Cieľom pracovnej skupiny a pracovných stretnutí za účasti zástupcov samotných profesionálnych náhradných rodičov do tvorby návrhu právnej úpravy o profesionálnych náhradných rodičoch. Profesionálni náhradní rodiča a centrá identifikovali základné problematické okruhy, (napr. miesto výkonu práce, pracovný čas a doba odpočinku, služobné cesty, dovolenky, odmeňovanie, prekážky v práci atď.) výkonu práce profesionálneho náhradného rodiča, ktoré boli následne diskutované a na ktoré boli spoločne hľadané riešenia.

Široká verejnosť bola o príprave návrhu zákona informovaná prostredníctvom predbežnej informácie č. PI/2021/106 zverejnenej v informačnom systéme verejnej správy Slov-Lex od 20.05.2021dňa 5.7.2021. K predbežnej informácií č. PI/2021/106 neboli uplatnené pripomienky zo strany verejnosti.

Účelom predbežnej informácie bolo v zásade informovať širokú verejnosť o návrhu zákona, ktorým budú upravené podmienky výkonu takto špecifickej profesie, s prihliadnutím na možnosť plnohodnotnej účasti verejnosti na tvorbe tohto návrhu zákona prostredníctvom zasielania pripomienok v rámci medzirezortného pripomienkového konania, ktoré sa konalo v septembri 2021.

Pripomienky uplatnené v medzirezortnom pripomienkovom konaní boli následne vyhodnotené a diskutované s jednotlivými subjektmi.